Source: https://www.riigiteataja.ee/akt/105122012008
Timestamp: 2020-05-29 16:42:49+00:00
Document Index: 2019640

Matched Legal Cases: ['§ 1', '§ 2', '§ 10', '§ 1', '§ 2', '§ 10', '§ 11', '§ 12', '§ 13', '§ 14', '§ 15', '§ 4']

Keskkonnaministeeriumi Infotehnoloogiakeskuse põhimäärus – Riigi Teataja
Keskkonnaministeeriumi Infotehnoloogiakeskuse põhimäärus
Keskkonnaministeeriumi Infotehnoloogiakeskuse põhimäärus - sisukord
§ 1 Keskkonnaministeeriumi Infotehnoloogiakeskuse staatus
§ 2 Keskuse eelarve, pitsat ja sümboolika
3 Keskuse juhtimine ja struktuur
§ 10 Keskuse ümberkorraldamine ja tegevuse lõpetamine
RT I, 05.12.2012, 8
Vastu võetud 30.11.2012 nr 39
§ 1. Keskkonnaministeeriumi Infotehnoloogiakeskuse staatus
(1) Keskkonnaministeeriumi Infotehnoloogiakeskuse (edaspidi keskus) on Keskkonnaministeeriumi (edaspidi ministeerium) hallatav riigiasutus.
§ 2. Keskuse eelarve, pitsat ja sümboolika
(1) Keskusel on oma eelarve, mille kinnitab, muudab ja mille täitmist kontrollib keskkonnaminister.
(2) Keskusel on väikese riigivapi kujutisega ja oma nimega pitsat ning kehtestatud korras registreeritud sümboolika.
(3) Keskuse dokumendiplankide ja pitsati kasutamise kord määratakse keskuse asjaajamiskorras. Keskuse struktuuriüksusel võivad olla oma nimega pitsat ja dokumendiplangid, kui see on ettenähtud struktuuriüksuse põhimääruses.
Keskus asub Tallinnas.
(1) Keskuse kõrgemalseisvaks valitsusasutuseks on Keskkonnaministeerium.
(2) Keskuse tegevuse seaduslikkuse ja otstarbekuse üle teostab järelevalvet keskkonnaminister.
(3) Keskuse tegevust koordineerib ministeeriumi kantsler või tema poolt määratud asekantsler.
Keskuse tegevusvaldkond on ministeeriumi ja ministeeriumi valitsemisala asutuste (edaspidi ministeeriumi valitsemisala) info- ja sidesüsteemide arendamine ja haldamine.
Oma tegevusvaldkonnas täidab keskus järgmisi ülesandeid:
1) korraldab ja koordineerib infotehnoloogia-, side- ja arendusprotsessidega seotud strateegiate, arengukavade, sihtprogrammide ja eelarve väljatöötamist, haldamist ja täitmist;
2) korraldab ja teostab info- ja sidesüsteemide hankimist, tarnimist, arendamist, haldamist ja hooldust;
3) korraldab ministeeriumi valitsemisala pakutavate avalike infotehnoloogiliste teenuste ühetaolist arendamist ja haldamist;
4) korraldab ja teostab volitatud töötlejana ministeeriumi valitsemisala andmekogude arendamist ja haldamist;
5) korraldab standardite ja klassifikaatorite arendamist ning haldamist oma tegevusvaldkonnas;
6) tagab info- ja sidesüsteemide nõuetele vastava töökindluse, kasutatavuse ja arengusuutlikkuse;
7) osutab info- ja sidesüsteemide kasutajate tugiteenust ja kasutajatuge;
8) teeb ettepanekuid tööprotsesside tõhustamiseks infotehnoloogia vahendite kaudu;
9) teostab järelkontrolli infosüsteemide kasutamise, andmeterviklikkuse ja turvalisuse üle koostöös teenindatavate asutuste vastavate üksustega;
10) koordineerib infoturbe standardite rakendamist ja töötab välja infoturbe alaseid soovitusi;
11) teeb ettepanekuid infotehnoloogia alase väljaõppe ning standard- ja spetsiaaltarkvara kasutamise koolituse organiseerimise ja sisu kohta ning vajadusel korraldab koolitusi;
12) osaleb oma tegevusvaldkonda puudutavate õigusaktide väljatöötamises, avaldab arvamust ministeeriumile kooskõlastamiseks esitatud eelnõude kohta ning teeb ettepanekuid õigusaktide muutmiseks;
13) teeb infotehnoloogia alast koostööd sise- ja välismaiste institutsioonide ja organisatsioonidega;
14) täidab muid õigusaktiga määratud või ministeeriumi pandud ülesandeid.
3. peatükk Keskuse juhtimine ja struktuur
(2) Osakonda juhib osakonnajuhataja, kes allub vahetult direktorile. Osakonnajuhataja ülesanded, õigused ja vastutus sätestatakse osakonnajuhataja ametijuhendis.
2) vastutab keskuse tegevust korraldavate õigusaktide täitmise eest ja annab aru keskkonnaministrile, ministeeriumi kantslerile või kantsleri määratud asekantslerile;
3) annab keskuse töö juhtimiseks ja koordineerimiseks ning asjaajamise korraldamiseks käskkirju ning suulisi või kirjalikke korraldusi;
4) kinnitab keskuse tööplaanid ja -aruanded, struktuuriüksuste põhimäärused, töötajate tööjuhendid ning teised asutuse sisemist töökorraldust reguleerivad dokumendid;
5) moodustab keskuse juurde nõuandva pädevusega alalisi või ajutisi komisjone, nõukogusid ja töörühmi ning määrab nende ülesanded, töökorra, koosseisu ja liikmete tasustamise;
6) korraldab keskuse tegevusega seotud õigusaktide eelnõude kavandite koostamist ja edastab vastavad ettepanekud ministeeriumile;
7) teeb keskkonnaministrile ettepanekuid keskuse põhimääruse, struktuuriüksuste ja muu töökorralduse kohta;
10) koostab keskuse eelarve eelnõu ja esitab selle keskkonnaministrile;
11) käsutab keskuse valduses olevat riigivara ja vastutab selle säilimise eest;
12) käsutab eelarvevahendeid keskuse ülesannete täitmiseks ning vastutab kulutuste otstarbekuse ja eelarve täpse ja sihipärase kasutamise eest;
13) sõlmib, muudab ja lõpetab keskuse töötajatega töölepinguid ja saadab töölähetusse;
14) teostab järelevalvet keskuse töötajate toimingute üle ning kohaldab ergutusi ja määrab hoiatusi;
15) täidab muid ülesandeid, mis on antud õigusaktiga või keskkonnaministri või tema poolt volitatud isiku poolt.
(2) Keskuse struktuuri moodustavad osakonnad ja bürood.
(3) Keskuse koosseisu kuuluvad arendusosakond, infosüsteemide arhitektuuri ja turvalisuse osakond ning infosüsteemide halduse osakond.
(4) Keskuse osakondade põhiülesanded on:
1) arendusosakond korraldab ja teostab infosüsteemide arendustöid;
2) infosüsteemide arhitektuuri ja turvalisuse osakond teostab infotehnoloogia ja arendusprotsesside strateegilist ühtsust ja turvalisust tagavate standardite, protsesside ja süsteemide väljatöötamist ja rakendamist ning järelkontrolli infosüsteemide kasutamise, andmeterviklikkuse ja turvalisuse üle;
3) infosüsteemide halduse osakond teostab infotehnoloogilise infrastruktuuri haldamist, tagab info- ja sidesüsteemide käideldavuse, andmete terviklikkuse, konfidentsiaalsuse ja kasutajatoe ning osutab infotehnoloogia- ja sideteenuseid.
§ 10. Keskuse ümberkorraldamine ja tegevuse lõpetamine
Keskuse ümberkorraldamise ja tegevuse lõpetamise otsustab keskkonnaminister.
§ 11. Keskkonnaministri 19. jaanuari 2009. a määruses nr 5 „Keskkonnaameti põhimäärus” tehakse järgmised muudatused:
1) paragrahvi 7 lõike 1 punkt 3 muudetakse ja sõnastatakse järgmiselt:
„3) peadirektori asetäitja tugiteenuste alal tagab ametile pandud ülesannete täitmise tugifunktsioonide toimimise kaudu, koordineerides, suunates ja kontrollides vahetult rahandusosakonna, haldusosakonna, õigusosakonna, personaliosakonna ja keskkonnahariduse osakonna tööd;”;
2) paragrahvi 13 punkt 10 tunnistatakse kehtetuks;
3) paragrahv 231 tunnistatakse kehtetuks.
§ 12. Keskkonnaministri 17. septembri 2010. a määruses nr 53 „Keskkonnaameti struktuur ja koosseis” tehakse järgmised muudatused:
1) paragrahvis 1 arvatakse struktuurist välja info- ja kommunikatsioonitehnoloogia osakond ning ametikohtade arvuks kokku loetakse 326;
2) paragrahvis 2 loetakse koosseisuüksuste arvuks kokku 394.
§ 13. Keskkonnaministri 31. märtsi 2008. a määruses nr 12 „Keskkonnainspektsiooni põhimäärus” tehakse järgmised muudatused:
1) paragrahvi 15 punkt 3 muudetakse ja sõnastatakse järgmiselt:
„3) inspektsiooni järelevalvetööga seotud andmekogude pidamine;”;
2) paragrahvi 17 punktid 4 ja 5 tunnistatakse kehtetuks.
§ 14. Keskkonnaministri 19. augusti 2011. a määruse nr 54 „Keskkonnainspektsiooni struktuur ja teenistujate koosseis” §-s 1 tehakse järgmised muudatused:
1) haldusosakonnast arvatakse välja 1 peaspetsialisti ametikoht ja 1 vanemspetsialisti ametikoht;
2) haldusosakonna ametikohtade arvuks kokku loetakse 15 ametikohta;
3) Keskkonnainspektsiooni ametikohtade arvuks kokku loetakse 254 ametikohta.
§ 15. Keskkonnaministri 23. jaanuari 2002. a määruse nr 6 „Eesti Meteoroloogia ja Hüdroloogia Instituudi põhimäärus” § 4 lõike 1 punkt 6 tunnistatakse kehtetuks.